“মহামুনি উতথ্যের পরমপ্রিয়া ভার্যা ছিলেন মমতা। মমতার ছিল অগাধ রূপের ঐশ্বর্য। আর উতথ্যের কনিষ্ঠ ভ্রাতাই হলেন দেবগুরু বৃহস্পতি। যিনি বিপুল যশ ও ক্ষমতার অধিকারী। এহেন মহর্ষি বৃহস্পতি ভ্রাতৃবধূ মমতার প্রতি আকৃষ্ট হলেন। উতথ্যের অনুপস্থিতিতে বৃহস্পতি একান্তে মমতাকে তাঁর মনোভাব ব্যক্ত করলেন। সব শুনে মমতা চরম লজ্জিত ও স্তম্ভিত হলেন। ঋষি বৃহস্পতি মমতার মনোভাব বুঝেও এক নির্লজ্জ কামার্তের মত তখনই মমতার সঙ্গে সঙ্গম করতে উদ্যত হলেন। নির্জন আশ্রমে অসহায় মমতা তাঁকে সকরুণ মিনতি করে জানালেন যে তিনি অন্ত:সত্ত্বা। বৃহস্পতির জ্যেষ্ঠ ভ্রাতা উতথ্যের সন্তান সযত্নে লালিত হচ্ছে তাঁর গর্ভে। অতএব ঋষি বৃহস্পতি যেন লিপ্ত না হন এই অনুচিত কার্যে। চূড়ান্ত রতিলিপ্সায় অস্থির বৃহস্পতি মমতার কোনো কথাতেই কর্ণপাত করলেন না। অতএব শুরু হল বলাৎকার।